Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 382/12/3307	Prievidza, 6.11.2013
EEČ : 2-27-154-2013

U Z N E S E N I E

Trestná vec:	obvinený XXXXX 
Trestný čin:	

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Hoci mu zo Zákona o rodine vyplýva povinnosť starať sa o výživu svojho syna XXXXX, nar. 28. 5. 1999 a rozsudkom Okresného súdu v Prievidzi sp. zn. P 62/2000 z  9. 7. 2002, právoplatným dňa 11. 7. 2002 bol zaviazaný prispievať na jeho výživu sumou 1 000 Sk /33.19 eur/ , vždy do 20. dňa v mesiaci do rúk matky dieťaťa XXXXX, v období od 1. 4. 2004 do 19. 8. 2013 v Poluvsí  okres XXXXX sa plneniu vyživovacej povinnosti úmyselne vyhýbal tým, že nemal vážny záujem o prácu, so zamestnávateľom, firmou Stavomontáže s. r. o. XXXXX skončil pracovný pomer dohodou bez udania dôvodu, hoci nemal zabezpečenú ďalšiu prácu, z evidencie Úradu práce, sociálnych vecí a rodiny vyradený z dôvodu marenia súčinnosti, následne  nikde nepracoval, čím zostal dlhovať za uvedené obdobie na výživnom XXXXX  112.000 Sk / 3.717 eur/.

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením číslo ORP-2704/6-OSV-PD-2004 dňa 6. 9. 2004 policajný orgán OR PZ v Prievidzi, Odboru skráteného vyšetrovania , oddelenia skráteného vyšetrovania  v Nitrianskom Rudne začal trestné stíhanie vo veci trestného činu zanedbania povinnej výživy podľa § 213 ods. 1 Tr. zákona, uznesením z 29. 11. 2004 vzniesol obvinenie XXXXX za trestný čin zanedbania povinnej výživy podľa § 213 ods. 2 Tr. zák. na tom skutkovom základe, že hoci mu zo Zákona o rodine vyplýva povinnosť starať sa o výživu svojho syna XXXXX, nar. 28. 5. 1999 a rozsudkom Okresného súdu v Prievidzi sp. zn. P 62/2000 z  9. 7. 2002, právoplatným dňa 11. 7. 2002 bol zaviazaný prispievať na jeho výživu sumou 1 000 Sk /33.19 eur/ , vždy do 20. dňa v mesiaci do rúk matky dieťaťa XXXXX, v období od 1. 4. 2004 do 29. 11. 2004  v Poluvsí  okres XXXXX sa plneniu vyživovacej povinnosti úmyselne vyhýbal tým, že nemal vážny záujem o prácu, so zamestnávateľom, firmou Stavomontáže s. r. o. XXXXX skončil pracovný pomer dohodou bez udania dôvodu, hoci nemal zabezpečenú ďalšiu prácu, z evidencie Úradu práce, sociálnych vecí a rodiny vyradený z dôvodu marenia súčinnosti, následne  nikde nepracoval, čím zostal dlhovať za uvedené obdobie na výživnom XXXXX 3.200 Sk. /106.31 eur/.

Vykonaným dokazovaním bolo preukázané, že obvinený XXXXX svojím konaním naplnil zákonné znaky prečinu zanedbania povinnej výživy podľa § 207 ods. 2, 3 písm. b Tr. zák. s poukazom  na ustanovenie § 138 písm. b Tr. zák., pretože si vyživovaciu povinnosť neplnil od 1. 4. 2004 až do 19. 8. 2013, kedy zomrel. 

Dňa 4. 11. 2013 bol tunajšej prokuratúre predložený predmetný vyšetrovací spis s návrhom na zastavenie trestného stíhania, pretože obvinený XXXXX dňa 19. 8. 2013 zomrel. Uvedenú skutočnosť potvrdzuje potvrdenie úmrtia koronerom Oblastného koroneru v Liverpoole v Anglicku , kde obvinený zomrel.

Podľa § 215 ods. 1 psím. d Tr. por. s poukazom na ustanovenie § 9 ods. 1 písm. d Tr. por. prokurátor zastaví trestné stíhanie, ak je trestné stílhanie neprípustné proti tomu, kto zomrel alebo bol vyhlásený za mŕtveho.

S poukazom na vyššie uvedené skutočnosti som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Zuzelková
prokurátorka